ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Δεκεμβρίου 1996 σύμφωνα με το άρθρο 109 Ι παράγραφος 3 της συνθήκης για την ίδρυση της Ευρωπαϊκής Κοινότητας για την έναρξη της τρίτης φάσης της Οικονομικής και Νομισματικής Ένωσης (96/736/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Συνερχόμενο σε επίπεδο αρχηγών κρατών ή κυβερνήσεων,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 109 Ι παράγραφος 3,

την έκθεση της Επιτροπής,

την έκθεση του Ευρωπαϊκού Νομισματικού Ιδρύματος,

τη γνώμη του Ευρωπαϊκού Κοινοβουλίου (1),

τις συστάσεις του Συμβουλίου, της 11ης Νοεμβρίου 1996, δυνάμει του άρθρου 109 Ι παράγραφος 2 της συνθήκης,

Εκτιμώντας:

ότι η διαδικασία και το χρονοδιάγραμμα σχετικά με τη λήψη αποφάσεων για τη μετάβαση στο τρίτο στάδιο της Οικονομικής και Νομισματικής Ένωσης καθορίζονται στο άρθρο 109 Ι της συνθήκης 7 ότι το άρθρο 109 Ι παράγραφος 1 ορίζει ότι στις εκθέσεις που εκπονούνται από την Επιτροπή και το Ευρωπαϊκό Νομισματικό Ίδρυμα εξετάζεται εάν η εθνική νομοθεσία κάθε κράτους μέλους, συμπεριλαμβανομένου του καταστατικού της εθνικής κεντρικής τράπεζας, συμβιβάζεται με τα άρθρα 107 και 108 της συνθήκης και με το καταστατικό του Ευρωπαϊκού Συστήματος Κεντρικών Τραπεζών (ΕΣΚΤ) και εάν έχει επιτευχθεί υψηλός βαθμός σταθερής σύγκλισης, με γνώμονα την εκπλήρωση από κάθε κράτος μέλος τεσσάρων κριτηρίων που αφορούν τη σταθερότητα των τιμών, τη σταθερότητα των δημοσίων οικονομικών, τις συναλλαγματικές ισοτιμίες και τα μακροπρόθεσμα επιτόκια 7 ότι το πρωτόκολλο αριθ. 6 της συνθήκης αναφέρει λεπτομερώς τα κριτήρια σύγκλισης που αναφέρονται στο άρθρο 109 Ι 7

ότι, σύμφωνα με το άρθρο 109 Ι παράγραφος 2 της συνθήκης και με βάση τις εκθέσεις αυτές, το συμβούλιο εκτίμησε, στις 11 Νοεμβρίου 1996, κατά πόσον κάθε κράτος μέλος πληροί τις αναγκαίες προϋποθέσεις για την υιοθέτηση ενιαίου νομίσματος και κατά πόσον η πλειοψηφία των κρατών μελών πληροί τις προϋποθέσεις αυτές 7

ότι, σύμφωνα με την παράγραφο 1 του πρωτοκόλλου αριθ. 11, το Ηνωμένο Βασίλειο γνωστοποίησε στο Συμβούλιο ότι δεν προτίθεται να μεταβεί στο τρίτο στάδιο το 1997 7

ότι, σύμφωνα με τη παράγραφο 1 του πρωτοκόλλου αριθ. 12 της συνθήκης, η δανική κυβέρνηση γνωστοποίησε στο Συμβούλιο ότι δεν πρόκειται να συμμετάσχει στο τρίτο στάδιο 7

ότι, στις συστάσεις του δυνάμει του άρθρου 109 Ι παράγραφος 2, της 11ης Νοεμβρίου 1996, το Συμβούλιο κατέληξε στο συμπέρασμα ότι δεν υπάρχει πλειοψηφία των κρατών μελών που να πληροί τις προϋποθέσεις για την υιοθέτηση ενιαίου νομίσματος σήμερα και, επομένως, εισηγήθηκε στο Συμβούλιο, συνερχόμενο σε επίπεδο αρχηγών κρατών ή κυβερνήσεων, να αποφασίσει ότι δεν υφίσταται η πλειοψηφία αυτή και ότι, ως εκ τούτου, η Κοινότητα δεν θα εισέλθει στο τρίτο στάδιο της ΟΝΕ το 1997 και ότι η οριζόμενη στο άρθρο 109 Ι παράγραφος 4 της συνθήκης διαδικασία θα εφαρμοσθεί το συντομότερο δυνατό εντός του 1998 7

ότι η εθνική νομοθεσία των κρατών μελών, συμπεριλαμβανομένων των καταστατικών των κεντρικών τους τραπεζών, προσαρμόζεται με σκοπό την πλήρη εναρμόνιση με τα άρθρα 107 και 108 της συνθήκης και με το καταστατικό του ΕΣΚΤ 7 ότι οι προσαρμογές αυτές πρέπει να εξασφαλίζουν την πλήρη συμμόρφωση με τη συνθήκη το αργότερο κατά την ημερομηνία της σύστασης του ΕΚΣΤ 7

ότι έχει πραγματοποιηθεί πρόοδος από τα κράτη μέλη προς την κατεύθυνση της σύγκλισης, ειδικότερα όσον αφορά τον πληθωρισμό και τα επιτόκια, τη συναλλαγματική σταθερότητα και άλλες προκαταρκτικές ενέργειες για την ΟΝΕ, αν και χρειάζεται να καταβληθεί μεγαλύτερη προσπάθεια, κυρίως ως προς τα δημόσια οικονομικά 7 ότι, σύμφωνα με το άρθρο 109 Ι παράγραφος 1 δεύτερο εδάφιο της συνθήκης, η σταθερότητα των δημοσίων οικονομικών καταδεικνύεται από την επίτευξη δημοσιονομικής κατάστασης χωρίς υπερβολικό δημοσιονομικό έλλειμμα κατά την έννοια του άρθρου 104 Γ παράγραφος 6 της συνθήκης 7 ότι, σύμφωνα με τις αποφάσεις του Συμβουλίου της 26ης Σεπτεμβρίου 1994, 10ης Ιουλίου 1995 και 27ης Ιουνίου 1996 δυνάμει του άρθρου 104 Γ παράγραφος 6 της συνθήκης, δώδεκα κράτη παρουσιάζουν υπερβολικό δημοσιονομικό έλλειμμα 7 ότι η πλειοψηφία των κρατών μελών δεν έχει επιτύχει επαρκώς υψηλό βαθμό σταθερής σύγκλισης 7

ότι, σύμφωνα με το άρθρο 109 Ι παράγραφος 4, εάν, ως το τέλος του 1997, δεν έχει οριστεί η ημερομηνία ενάρξεώς του, το τρίτο στάδιο αρχίζει την 1η Ιανουαρίου 1999 7 ότι το Ευρωπαϊκό Συμβούλιο επιβεβαίωσε και πάλι στη Μαδρίτη, το Δεκέμβριο του 1995, ότι η 1η Ιανουαρίου 1999 θα σημάνει την έναρξη του τρίτου σταδίου της ΟΝΕ, σύμφωνα με τα κριτήρια σύγκλισης, το χρονοδιάγραμμα και τις διαδικασίες που ορίζει η συνθήκη 7 ότι, την ίδια ημερομηνία, το Ευρωπαϊκό Συμβούλιο επιβεβαίωσε ότι το νωρίτερο δυνατό κατά το 1998 θα έχει αποφασιστεί ποιά κράτη μέλη πληρούν τις αναγκαίες προϋποθέσεις για την υιοθέτηση του ενιαίου νομίσματος 7 ότι τον Ιούνιο του 1996, στη Φλωρεντία, το Ευρωπαϊκό Συμβούλιο επιβεβαίωσε ότι το τρίτο στάδιο της ΟΝΕ θα αρχίσει την 1η Ιανουαρίου 1999, όπως συμφωνήθηκε στο Ευρωπαϊκό Συμβούλιο της Μαδρίτης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατόπιν αξιολογήσεως του κατά πόσον κάθε κράτος μέλος πληροί τις αναγκαίες προϋποθέσεις για την υιοθέτηση του ενιαίου νομίσματος, προκύπτει ότι δεν υπάρχει πλειοψηφία κρατών μελών που να πληροί τις οικείες προϋποθέσεις.

Άρθρο 2

Η Κοινότητα δεν θα εισέλθει στο τρίτο στάδιο της ΟΝΕ το 1997.

Η διαδικασία που αναφέρεται στο άρθρο 109 Ι παράγραφος 4 της συνθήκης θα εφαρμοστεί το συντομότερο δυνατόν το 1998.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Δουβλίνο, 13 Δεκεμβρίου 1996.

Για το Συμβούλιοσυνερχόμενο σε επίπεδο αρχηγών κρατών ή κυβερνήσεων

Ο Πρόεδρος

J. BRUTON

(1) Γνώμη που διατυπώθηκε στις 28 Νοεμβρίου 1996 (δεν έχει ακόμα δημοσιευθεί στην Επίσημη Εφημερίδα).